**Balatonberény Község Önkormányzata Képviselő-testületének .../.... (...) önkormányzati rendelete**

**a képviselő-testület Szervezeti és Működési Szabályzatáról szóló 13/2019. (X.28.) önkormányzati rendelet módosításáról**

Balatonberény Község Önkormányzat képviselő-testülete az Alaptörvény 32. cikk (2) bekezdésében kapott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva, a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében foglalt felhatalmazás alapján a következőket rendeli el:

**1. §**

A képviselő-testület Szervezeti és Működési Szabályzatáról szóló Balatonberény Község Önkormányzat Képviselő-testülete 13/2019. (X.28.) önkormányzati rendelete 69. és 70. §-a helyébe a következő rendelkezések lépnek:

**„69. §**

A képviselő-testület feladatainak eredményesebb ellátása érdekében állandó és ideiglenes bizottságokat hozhat létre. A bizottsági tagok megválasztásáról a képviselő-testület nyílt szavazással dönt.

**70. §**

A képviselő-testület állandó bizottsága az Ügyrendi Bizottság. Az Ügyrendi Bizottság 3 fő képviselőből áll.”

**2. §**

A képviselő-testület Szervezeti és Működési Szabályzatáról szóló Balatonberény Község Önkormányzat Képviselő-testülete 13/2019. (X.28.) önkormányzati rendelete a következő 70/A. §-sal egészül ki:

**„70/A. §**

(1) Az Ügyrendi Bizottság feladat-, és hatásköre:

*a)* vagyonnyilatkozatok nyilvántartása,

*b)* vagyonnyilatkozatok ellenőrzése, ha az ellenőrzésre kezdeményezés érkezik,

*c)* vagyonnyilatkozat-tételi eljárás lefolytatását követően az eredményről a képviselő-testület tájékoztatása,

*d)* döntést hoz a képviselő-testület által a bizottságra eseti jelleggel átruházott hatáskörben,

*e)* tevékenységéről évente beszámolót készít, és azt a képviselő-testület elé terjeszti,

*f)* lebonyolítja a titkos szavazást a képviselő-testület ülésén,

*g)* összeférhetetlenségi, méltatlansági eljárás lefolytatása és annak eredményéről a képviselő-testület tájékoztatása.

(2) A bizottság állásfoglalásával benyújtható előterjesztések nincsenek.”

**3. §**

A képviselő-testület Szervezeti és Működési Szabályzatáról szóló Balatonberény Község Önkormányzat Képviselő-testülete 13/2019. (X.28.) önkormányzati rendelete 71. § (4) bekezdése helyébe a következő rendelkezés lép:

„(4) A bizottság a létrehozását követően - az (1) és (2) bekezdésben meghatározottak figyelembe vételével - ügyrendjében megalkotja a működésére vonatkozó részletes szabályokat.”

**4. §**

Hatályát veszti a képviselő-testület Szervezeti és Működési Szabályzatáról szóló Balatonberény Község Önkormányzat Képviselő-testülete 13/2019. (X.28.) önkormányzati rendelete

*a)* 71. § (3) bekezdése,

*b)* 3. alcíme,

*c)* 4. alcíme.

**5. §**

Ez a rendelet 2024. október 8-án …óra…perckor lép hatályba.

Druskoczi Tünde Takácsné dr. Simán Zsuzsanna

polgármester jegyző

Kihirdetve: 2024. október 8-án…..óra…….perckor.

Takácsné dr. Simán Zsuzsanna

jegyző

Végső előterjesztői indokolás

A képviselő-testület alakuló ülésén a Szervezeti és Működési Szabályzatát felülvizsgálta és a gördülékenyebb és költséghatékonyabb működése érdekében korábbi bizottságait megszüntette, a vagyonnyilatkozat-tételi, összeférhetetlenségi, méltatlansági eljárásokkal kapcsolatos feladatok ellátására pedig megalkotta Ügyrendi Bizottságát 3 fő képviselő taggal.